Hof beveel dat Tlokwe-speaker se bates gevat wordArgieffoto Volgens die berig is die balju toegelaat om beslag te lê op roerende bates van Segotso ter waarde van R105 664. Die hof het die lasbrief vir die beslaglegging gemagtig nadat Segotso en Maphetle Maphetle, voormalige burgemeester van Tlokwe, nie voldoen het aan ŉ vorige hofbevel in Augustus verlede jaar nie. Maphetle en Segotso het ŉ aansoek voor die hooggeregshof gebring in ŉ poging om ŉ raadsvergadering waartydens Maphetle ontsetel is, nietig te verklaar. Die aansoek is van die hand gewys en die twee is beveel om vir die koste van die aansoek te betaal. Segotso het aan Beeld gesê sy is nie bewus van die beslagleggingsbevel nie. -Sapa